Na podlagi 25. Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS) in tretjega odstavka 70. člena Zakona o javnih uslužbencih (Uradni list RS, št. 63/07 – UPB3, 65/08, 69/08-ZTFI-A, 69/08-ZZavar-E, 74/09 – odl.US in 40/12-ZUJF) **Direkcija Republike Slovenije za vode** objavlja za delo na projektu »LIFE integriran projekt za okrepljeno upravljanje Nature 2000 v Sloveniji (LIFE17 IPE/SI/000011 - LIFE-IP NATURA.SI)« prosto delovno mesto:

**STROKOVNI SODELAVEC VII/2-I, šifra DM: 9051, (m/ž)**

**v Oddelku za trajnostno urejanje voda,**

**v Sektorju za razvoj in plan,**

za določen čas 22 mesecev, z možnostjo podaljšanja, za delo na projektu »LIFE integriran projekt za okrepljeno upravljanje Nature 2000 v Sloveniji (LIFE17 IPE/SI/000011 - LIFE-IP NATURA.SI)«.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) - (Vrsta izob. KLASIUS: 17002) ali magistrsko izobraževanje (druga bolonjska stopnja)/magistrska izobrazba (druga bolonjska stopnja) - (Vrsta izob. KLASIUS: 17003),
* 8 let delovnih izkušenj,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Delovne naloge izbranega kandidata na delovnem mestu bodo:

* izvajanje postopkov javnih naročil,
* samostojna priprava analiz, poročil in drugih strokovnih podlag za potrebe projekta,
* samostojna izvedba nalog v okviru delovnih sklopov in aktivnosti ter predstavitev rezultatov,
* aktivnosti, vezana na izvajanje nadzora nad pravilnim in pravočasnim izvajanjem pogodbenih obveznosti,
* sodelovanje pri pripravi tehničnih in finančnih predlogov pri izvajanju projekta,
* sodelovanje pri izvajanju operativne koordinacije projekta,
* vnos podatkov v zahtevni informacijski sistem za vodenje investicij,
* vnos podatkov v druge baze in evidence,
* druga dela po naročilu vodstva projekta.

Prijava mora vsebovati predpisan obrazec »Vloga za zaposlitev«, s pisno izjavo, iz katere mora biti razvidno:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. da za namen te javne objave skladno z GDPR dovoljuje Direkciji RS za vode, pridobitev podatkov iz prejšnje točke iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav, razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Prednost pri izbiri bodo imeli kandidati z znanjem s področja nacionalne in evropske zakonodaje s področja voda in narave, poznavanjem vsebin naravovarstvenega in vodovarstvenega nadzora, z izkušnjami iz področja upravljanja z vodami ter izkušnjami pri izvajanju projektov s področij varstva voda in/ali narave (Life ali IP Life).

Prosimo, da kandidati navedeno **obvezno o**značijo v obrazcu »Vloga za zaposlitev«, pod točko 4. d).

Od kandidatov se pričakuje, da ima komunikacijske in organizacijske sposobnosti.

Direkcija Republike Slovenije za vode bo opravila izbiro kandidata po predmetni objavi in z izbranim kandidatom sklenila delovno razmerje za določen čas s polnim delovnim časom za obdobje 22 mesecev, z možnostjo podaljšanja, za namen izvajanja nalog v okviru Projekta iz programa LIFE (LIFE integriran projekt za okrepljeno upravljanje Nature 2000 v Sloveniji (LIFE17 IPE/SI/000011 - LIFE-IP NATURA.SI).

Izbrani kandidat bo delo opravljal na strokovno tehničnem delovnem mestu strokovni sodelavec VII/2-I, v prostorih Direkcije Republike Slovenija za vode, Hajdrihova ulica 28c v Ljubljani oziroma v drugih njenih uradnih prostorih.

Projekt »LIFE integriran projekt za okrepljeno upravljanje Nature 2000 v Sloveniji (LIFE integriran projekt za okrepljeno upravljanje Nature 2000 v Sloveniji (LIFE17 IPE/SI/000011 - LIFE-IP NATURA.SI)« je v 60% sofinanciran s strani EU – iz centraliziranega programa LIFE, v 40 % pa je slovenske udeležbe.

Kandidat vloži prijavo v pisni obliki obvezno na obrazcu »Vloga za zaposlitev«, ki jo pošlje v zaprti ovojnici z označbo: »Za javno objavo za delovno mesto str. sodelavec VII/2-I (šifra DM 9051), št. 11002-31/2020« **na naslov**: Direkcija RS za vode, Hajdrihova ulica 28c, 1000 Ljubljana, in sicer **v roku 3 dni po objavi** na osrednjem spletnem mestu državne uprave GOV.SI in Zavoda RS za zaposlovanje ter oglasni deski Zavoda RS za zaposlovanje. Za pisno obliko prijave se šteje tudi elektronska oblika, poslana **na elektronski naslov**: [gp.drsv@gov.si](mailto:gp.drsv@gov.si), pri čemer veljavnost prijave ni pogojena z elektronskim podpisom.

Za dodatne informacije o izvedbi postopka zaposlitve se lahko obrnete na Sonjo Brumat, telefon: 01 478 3163, informacije o delovnem področju pa na mag. Neža Kodre, telefon: 01 478 3130.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.